Zmena nastane na pozícii riadenia programu.
Súčasná programová riaditeľka televízií skupiny Markíza Silvia Majeská odchádza na materskú dovolenku. Riaditeľkou Centra programu bude od 1. decembra Martina Lišková. Televízia Markíza túto zmenu pre Omédiách.com potvrdila.
Martina Lišková bola v minulosti programovou riaditeľkou televízie Markíza, v čase keď Silvia Majeská (vtedy ešte Porubská) bola programovou riaditeľkou TV Doma. V TV Markíza začínala v roku 1999. V rokoch 2007 až 2010 zastávala v televízii v Záhorskej Bystrici rôzne manažérske funkcie: bola "head of channel – programming director" a v rokoch 2003 až 2007 šéfka akvizície.
V roku 2012 bola generálnou riaditeľkou českej TV Barrandov.